Marlow Excel D12 Dyneema 2.5mm per meter - GearFreak Ski, Snowboard en Surfshop
« Terug - Marlow Excel D12 Dyneema 2.5mm per meter
Kleur... Blauw Rood Instant Smile Veneer at Easy Comforts
Related Categories: Teeth Veneer
Related Products: Teeth Veneer Link-It Detail - Disease - Horizontal Nystagmus
### Total Build Time: 41 ms 5.111 KB
CONCEPT_GENES gt=12 ms Completed: 12 ms rowSize= 3.453 KB
CONCEPT_XREFS gt=19 ms Completed: 19 ms rowSize= 1.154 KB
Horizontal Nystagmus C0271385
OMIM, Score=1000, UMLKSK CUI: C0271385
Horizontal nystagmus (5%)
CUI C0271385 Horizontal Nystagmus 0 self Gent: van koffieplek tot katedraal | Maroela Media
Die binnekant van die Gent-St.-Pieters-stasie met die Starbucks in die hoek. Foto: Dalene de Vente.
Die mooiste Starbucks waar ek al ooit was, is die een by die stasie Gent-Sint-Pieters.
Reisigers met rugsakke, skoolkinders, verliefde paartjies. Selfs ’n paar oumense sit met ’n koerant en porseleinkoppies waaruit hulle drink. ’n Man sit en skryf op A4-eksamenblok – ek het hom al voorheen gesien. ’n Student sit by sy skootrekenaar en elke nou en dan staan hy op (en los sy besittings net daar!) om koffie te kry. Die houtvloere, loodglasvensters, tekeninge teen die muur en selfs net die immerteenwoordige geselligheid met die reuk van koffie… dis waar ’n moeë reisiger vir ’n oomblik ’n tuiste kan vind.
Ek sit in my hoekie, selfoon in die hand. Die hoekie waar ek seker al die meeste tyd in Europa deurgebring het. Waar ek die lekkerste sit en lag (want ’n meisie wat alleen rondreis, kry soms vreemde versoeke…). Maar dit is ook die plek waar ek sit wanneer my hart saamtrek van verlange na Suid-Afrika.
Op die stasie kan jy ŉ gratis kaart van die stad kry, wat vir jou die paaie en tremroetes wys en ook so bietjie ekstra geskiedenis gee. Die kaart wys selfs waar die gratis toilette in die stad is (en dít is skaars).
Gent is iets van alles: ’n stad met studente, ’n stad met geskiedenis, ’n stad soos enige ander stad waar mense werk en in die verkeer vassit. Maar tog ook ’n stad wat anders is. Dit is ’n moderne stad wat gebou het op gister se juwele. ’n Stad waar jy die atmosfeer moet gaan vóél: Die kanale, die argitektuur, die mense. Ek het al ure deur die stad gedwaal – en elke keer iets nuuts ontdek.
Vanaf die stasie kan jy stap tot in die middestad. As ek op die Korenmarkt-plein staan, kan ek nie besluit watter kant toe nie, want alle kante lyk aanloklik. Aan die een kant is die St. Pieters-katedraal, aan die aan die ander kant strate vol winkels en koffieplekke. Die McDonald’s staan getrou op sy plek.
Die St. Pieters-katedraal hou my ure besig. Daar is papiere met geestelike gedigte wat jy kan saamvat en toeriste wat twee keer draaie loop deur al die prag en praal. Daar is ook verhitting in die katedraal – perfek vir wanneer jy op ŉ koue dag bietjie wil rus.
Op die Korenmarkt-plein staan ŉ man en maak borrels met ŉ bak seepwater, twee stokke en ŉ stuk tou. Hy is ŉ regte katjie van die plein met ŉ hoed vol kontant. Die borrels waai in die koue lug in, tussendeur die eeue oue geboue – klein ronde reënboë totdat dit skielik in die lug oopspat. ŉ Trem ry skreeuend om ŉ draai en toeriste met seer voete loop na die talle restaurante by die Korenmarkt.
Daar is die Gravensteen en ŉ baie ou woonbuurt, Patershol. Daar is markte met klere en groente en winkels met wafels. My oog vang ŉ koffiewinkel, “Koffeine” en ek laat my nie twee keer nooi nie. Die man agter die toonbank dring daarop aan dat ek die koffie sonder melk of room drink. “Die koffie is te lekker vir melk.” Hy lyk eintlik half aangevat toe ek nog steeds melk bestel.
’n Venster in die St. Pieters-katedraal. Foto: Dalene de Vente.
Die toring van die katedraal. Foto: Dalene de Vente.
Een van die kanale in Gent. Foto: Dalene de Vente.
Die Gravensteen-kasteel. Foto: Dalene de Vente.
’n Oulike winkel in Gent. Foto: Dalene de Vente.
’n Stalletjie met groente en vrugte. Foto: Dalene de Vente.
Die winkel waar ek nie melk in my koffie “moes” gooi nie. Foto: Dalene de Vente.
’n Man blaas borrels op die Korenmarkt-plein. Foto: Dalene de Vente.
Die buitekant van die Gent-St.-Pieters-stasie. Foto: Dalene de Vente.
Dalene, weer eens lekker leesstof vir al ons rusbankreisigers…
Mooi geskryf. Ek wens ek kon ook dit gaan explore.
Stem saam met die lesers hierbo.
Pragtig beskryf, voel of ‘n mens self daar is!
Wanneer die verlange na SA erg raak, dink aan kanse wat dikwels net een keer ‘n leeftyd kom.
Geniet en vertel nog!